
Със свое РЕШЕНИЕ: № 1299  от 31.07.2015г. Общински съвет Созопол допълни Общинския план за развитие 2014-2020 както следва: 

· Точка 2.7. Горско стопанство на раздел III АНАЛИЗ НА ИКОНОМИЧЕСКОТО И СОЦИАЛНОТО РАЗВИТИЕ НА ОБЩИНАТА придобива следният вид: 

2.7. [bookmark: _Toc393382221][bookmark: _Toc393382376][bookmark: _Toc393444435][bookmark: _Toc401503914]Горско стопанство
Гората е голямо общинско богатство, което при правилно стопанисване и използване на самовъзобновяващи се горски продукти, може да реши редица икономически, екологични  и социални проблеми. Защитата, опазването, охраната, стопанисването, залесяването, борба с ерозията, изпълнение на различни отгледни и възобновителни сечи, борба с горски пожари, и т.н., и са основни задължения на всички собственици на гори.
От 2013 г. на територията Община Созопол е създадено "Общинско горско предприятие Созопол”, което да за стопанисва, управлява и контролира общинските горски територии. То разполага с отделен Горскостопански план за част от възстановените горски територии като се съобразява с нуждите на населението.  Горскостопанският план е валиден за периода 2012-2022 г. Останалата част, на която предстои да се направи ГСП, е възстановена на общината през 2013 и 2014 години. Горскостопанският план дава възможност на новосъздаденото Общинско горско предприятие да управлява общинската собственост запазвайки и увеличавайки защитните, водоохранните и други полезни функции на гората.
В Закона за горите за предвидени редица дейности, изпълнението на които позволяват съвременно стопанисване, управление и разпореждане (самостоятелна дейност, отдаване под наем, отдаване на концесия, замяна, продажба и др.) на общинските горски територии, подобряване на охраната, подпомагане на социалните функции на общината, осигуряване на повече работни места и не на последно място гарантиране на повече приходи в общинският бюджет.
Горите в Община Созопол са в териториалния обхват на ДГС „Бургас”, ДЛС „Ропотамо” и ДГС „Ново Паничарево”. След частичното възстановяване на горите, Общината чрез Общинско горско предприятие стопанисва самостоятелно част от тези площи. Общинските горски територии на Общината се намират в източната част на Бургаска област и попадат в землищата на гр. Созопол, гр. Черноморец, с. Равадиново, с. Росен, с. Равна гора, с. Крушевец и с. Индже войвода. Релефът е разнообразен с преливане на равнинен, хълмист и нископланински. Най-високата точка е вр. Бакърлъка – 376 м н.в. намиращ се на северното разклонение на рида Странджа Босна. Стопанисваните общински горски територии на Община Созопол са с обща площ 6341 ха и са концентрирани в югоизточната част на общината. Лесистостта на общинската територия е под 50 %.
Някои от основните характеристики и заложени мероприятия в общинските горски територии на община Созопол са следните:
	Среден запас
	м3/ха
	107

	Среден прираст
	м3/ха
	4,6

	Средна възраст
	г.
	64

	Среден бонитет
	
	3,9

	Площ за паша
	ха
	1143

	Гори със силни увреждания
	ха
	299,4

	Гори за възобновяване
	ха
	3428,7

	Ерозирани горски площи
	ха
	5,2



Предвидената за отсичане през десет годишния период стояща маса е в размер около 13500 куб.м. Това количество дървесина е съгласно предвиденото в Горскостопанските планове и съобразено с настоящото законодателство.
За подпомагане на естественото възобновяване е проектирано изсичане на подлесната растителност (подлес и храсти) на площ от над 250 ха в общинските горски територии. Проектираното изсичане на подлеса ще се извърши на не по-малко от два пъти през десетилетието. 
За периода 2014-2020 г. Общинското горско предприятие планира извършването на следните дейности:
І. Залесяване – През десетилетието по ГСП в общинските гори на ОГП "Созопол” е предвидено бъде извършено залесяване върху 42 ха площ по ГСП. В тези площи не са предвидени площите за залесяване по Мярка 8 от ПРСР 2014-2020 г. по която могат да бъдат залесявани изоставени земеделски земи, горски територии, ерозирали и застрашени от ерозия територии извън горските територии. Залесяването на неземеделски земи също допринася за защита на териториите  от природни бедствия и пожари,  както  и допринася за адаптирането към промените в климата. Комплексното изпълнение на предвидените лесокултурни мероприятия ще доведе до увеличаване на високостъблените гори, ще подобри общото и санитарното състояние на насажденията, значително подобрение на на водоохранните, почвозащитните и ландшафтните функции на горските биоценози.
В новия Горскостопански план е предвидено на площите подлежащи на залесяване, включително и подходящите неземеделски земи да се използват основно широколистни дървестни видове, утвърдени в района – благун, цер, зимен дъб. По този начин ще се спомогне за повишаване продуктивността на гората, както и подобряване на другите полезни функции на горските екосистеми.

ІІ. Отгледни сечи – За по-интензивното производство на качествена дървесна маса основно значение имат отгледните сечи. С тях се цели оползотворяването на отпадъчната дървесина и подобряване качеството на дървостоите. За регулиране състава на насажденията и повишаване на устойчивостта им, за използване на естествения отпад, поддържане на добро санитарно състояние, и съкращаване срока за производство на технически ценна дървесина, през следващото десетилетие е предвидено да се водят отгледни сечи в общинските горски територии.
ІІІ. Санитарни сечи – Предвидени са в иглолистни и широколистни култури и насаждения, независимо от тяхната възраст, пълнота, изложение, месторастене и т.н. Дървостоите имат повреди от различен произход – пожар, снеголом, снеговал, ветролом, ветровал, съхнене. Интензивността в зависимост от степента на повреда е от 10 до 100%. Санитарна сеч е предвидена и в случаи когато процентът на увреждане е по-висок от този на отгледната сеч при съответната пълнота. В някои случаи санитарната сеч е съчетана със сеч за оформяне на котли за залесяване поради силно неравномерния строеж на дървостоите още преди извеждане на санитарната сеч, или с повреди, които са на отделни петна по площта на насаждението. Извеждат се с предимство пред другите сечи за да може здравословното състояние на гората да се подобри по-бързо. За усвояване се предполага количество от около 6400 м.куб. дървесина.
ІV. Възобновителни сечи – Целта на тези сечи е при достигане дървостоите на зряла възраст да бъде постигнато естествено възобновяване на гората по семенен начин с естествените местни дървесни видове. Това е и най-евтиния метод за създаване на устойчиви семенни гори. От предвидената за отсичане за десетилетието в общинските гори над 90% са от възобновителни сечи. Основната част от възобновителните сечи са проектирани в издънковите гори, тъй като те са с висока възраст, сравнително добро възобновяване и масово навлизат във фаза на физиологична и технологична зрялост.
Видът на възобновителната сеч е определен въз основа на функциите, състава, произхода и състоянието на насажденията, наличието на условия за възобновяване, типа месторастене и други лесовъдски съображения. На трудно възобновяващи се площи по естествен път следва да се подпомогне естественото възобновяване чрез разрохкване на почвата и засяване на семена от желан дървесен вид. Пречка за естественото възобновяване на някои площи е неконтролираната паша на домашни животни и особено свободното пашуване на свине.
V. Строителство – През десетилетието е необходимо да се извърши основен ремонт на основните стабилизирани пътища, както и да се даде възможност за изграждане на нови. Основно в това отношение е поддържането на наличната пътна мрежа и изграждането на нови пътища, което ще позволи изпълнение на всички мероприятия от горскостопанската програма. Друг начин е изграждането и подобряването на горски пътища в гори с висока степен на риск от пожари по мярка 8.5 „Предотвратяване и възстановяване на щети по горите от горски пожари, природни бедствия и катастрофични събития”.
VІ. Странични ползвания – Освен добива на дървесина от горските територии се добиват редица странични продукти, като гъби, билки, ловен туризъм, паша на домашни животни, диворастящи плодове и др. В района от общинските гори могат да се добиват различни странични продукти като гъби, горски плодове, различни билки (жълт кантарион, смрадлика и др.), орехи, корени, кори от мъждрян, дрянови клони и други.
Изпълнението на тези амбициозни дейности ще се осъществи от предприятието само с активната подкрепа на Общинския съвет, под ръководството на Кмета на общината и съдействието на цялата общинска администрация на Община Созопол.
· В Раздел  IV.	СТРАТЕГИЯ ЗА РАЗВИТИЕ НА ОБЩИНА СОЗОПОЛ – ВИЗИЯ, МИСИЯ, ЦЕЛИ И ПРИОРИТЕТИ НА РАЗВИТИЕ, точка 3 Мерки и дейности,  се внасят следните промени:
	Приоритет/Специфична цел/Мярка

	Наименование
	Вид промяна

	Приоритет 1:
	Диверсификация и повишаване на конкурентоспособността на местната икономика
	Без промяна

	Специфична цел 1.3.
	Балансирано развитие на традиционни отрасли и насърчаване на сътрудничеството между производителите
	Без промяна

	Мярка 1.3.1. 
	Подобряване конкурентоспособноста на земеделските производители
	Без промяна

	Мярка 1.3.2. 
	Развитие на горското стопнаство
	Нова

	Мярка 1.3.3. 
	Развитие на рибарството и аквакултурите
	Променена номерация

	Мярка 1.3.4. 
	Засилване на сътрудничеството между производители и други бизнес сектори на местно, национално и транс-национално ниво 
	Променена номерация



Мярка 1.3.2. Развитие на горското стопанство

Целта на тази мярка е да се развива горското стопанство, да се запазват и увеличават защитните, водоохранните и други полезни функции на гората. Това ще се постигне по пътя на ускорено по естествен и изкуствен път възобновяване на горите, чрез правилно извеждане на възобновителните и отгледните сечи, чрез залесяване на голите площи и невъзобновени сечища, чрез регулиране на пашата и опазване на гората, създавайки нови работни места. 
Приоритетите на община Созопол в областа на общинските горски територии, са насочени в няколко основни направления:

· Изпълнение на годишните планове за дърводобив и лесокултурни мероприятия, стриктно съобразени с предвижданията на Горскостопанския план; 
· Организиране на ефективно опазване и защита на горите от незаконна сеч и посегателства, от болести и вредители;
· Оптимизиране ползването на горските ресурси – дървесина и други странични ползвания с цел дълбочинна обработка, създаване на полуфабрикати и краен продукт, създаване на нови работни места и максимални приходи;
· Оптимално стопанисване и ползване от горите и ефективна организация, с цел получаване на максимални приходи за общината; 
· Прилагане предписанията на Горскостопанския план  за предотвратяване и намаляване риска от горски пожари на територията на общината;
· Разработване и осъществяване на проекти по горските мерки на „Програмата за развитие на селските райони” и други европейски програми – употреба и реализация на биомаса, екология, биоразнообразие, генетичен фон, специализиран туризъм и др.

